ΓΡΑΠΤΗ ΕΡΩΤΗΣΗ E-0385/03

υποβολή: Patricia McKenna (Verts/ALE) προς την Επιτροπή

(13 Φεβρουαρίου 2003)

Θέμα: Οικιστικά έργα στο Δήμο του Elche και ο ΤΚΣ Tabarca (Κοινότητα της Βαλένθια)

Ο Δήμος του Elche ενέκρινε το Πρόγραμμα Ολοκληρωμένης Δράσης (με ημερομηνία 25 Μαρτίου 2002) και το οικιστικό σχέδιο (με ημερομηνία 27 Ιανουαρίου 2003) του Τομέα AR-1, που συνεπάγεται την ανέγερση 3 000 και πλέον τουριστικών κατοικιών σε άμεση γειτνίαση με έναν παράκτιογρότοπο (Els Bassars — Clot de Galvany), ένα σύστημα αμμοθινών (Αμμοθίνες του Carabassi) και την δίοδο παραδοσιακά καλλιεργούμενων εκτάσεων η οποία ενώνει τον εν λόγωγρότοπο με το συγκεκριμένο σύστημα αμμοθινών, που περιλαμβάνονται στην πρόταση των Τόπων Κοινοτικής Σημασίας (ΤΚΣ) της αυτόνομης κυβέρνησης της Βαλένθια με την ονομασία Tabarca. Τόσο το πρόγραμμα ολοκληρωμένης δράσης όσο το σχέδιο οικιστικών έργων εγκρίθηκαν χωρίς να προηγηθεί εκπόνηση μελέτης για την εκτίμηση των επιπτώσεων στο περιβάλλον σύμφωνα με ό,τι προβλέπεται από τις οδηγίες 97/11/ΕΚ(1) της 3ης Μαρτίου 1997 και 92/43/ΕΟΚ(2) της 21ης Μαΐου 1992.

Ογρότοπος του Els Bassars-Clot de Galvany και ο περιβάλλων χώρος παρουσιάζουν ιδιαίτερη σημασία ως ορνιθολογικός θύλακας, δεδομένου ότι εκεί απαντούν πάνω από 220 είδη πουλιών, 70 σχεδόν από τα οποία φωλεοποιούν στην περιοχή και μεταξύ τους περιλαμβάνονται δύο είδη που απειλούνται με εξαφάνιση και αναφέρονται στο Παράρτημα Ι της Οδηγίας 79/409/ΕΟΚ(3) περί της διατήρησης των αγρίων πτηνών: η στικτόπαπια (Marmaronetta angustirostris) και το κεφαλούδι (Oxyura leucocephala). Οι επιπτώσεις των

οικιστικών έργων του τομέα AR-1 στην ορνιθοπανίδα θα είναι πολύ σοβαρές γιατί θα έχουν ως αποτέλεσμα την μαζική αύξηση της ανθρώπινης πίεσης στονγρότοπο Els Bassars-Clot de Galvany (πάνω από 10 000 νέοι κάτοικοι στην περιοχή που γειτνιάζει με ένανγρότοπο του οποίου η έκταση δενπερβαίνει τα 180 εκτάρια και που αυτή τη στιγμήποφέρει ήδη από μια έντονη οικιστική πίεση προερχόμενη κυρίως από τους τουριστικούς οικισμούς που κατασκευάστηκαν πρόσφατα στο νότιο άκρο τουγροτόπου, κοντά στην εδαφική περιοχή της κοινότητας της Santa Pola).

Μπορεί η Επιτροπή να εξακριβώσει εάν ελήφθησανπόψη όλες οι παράμετροι που θα δικαιολογούσαν ότι δεν απαιτείται ούτε διαδικασία αξιολόγησης (Οδηγία 97/11/ΕΚ), ούτε μελέτη περιβαλλοντικών επιπτώσεων (Οδηγία 92/43/ΕΟΚ) του προαναφερθέντος οικιστικού έργου όσον αφορά τονγρότοπο του Els Bassars-Clot de Galvany και του οικοσυστήματος αμμοθινών του Carabassi (που περιλαμβάνονται στο ηπειρωτικό τμήμα του ΤΚΣ Tabarca); Πώς θα διασφαλίσει η Επιτροπή ότι το σχέδιο οικιστικής ανάπτυξης δεν θα θέσει σε κίνδυνο αυτόν τον ΤΚΣ·

(1) ΕΕ L 73 της 14.3.1997, σελ. 5.

(2) ΕΕ L 206 της 22.7.1992, σελ. 7.

(3) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(9 Απριλίου 2003)

Η Επιτροπή έχει ήδήπόψη τα γεγονότα στα οποία αναφέρεται το Αξιότιμο Μέλος του Κοινοβουλίου στην παρούσα γραπτή ερώτηση.

Όντως, η Επιτροπή δέχτηκε καταγγελία η οποία καταχωρήθηκε με τα στοιχεία 2002/5164 για το σχέδιο χωροταξικής ρύθμισης της πόλης Elche καθώς και το έργο κατασκευής περισσότερο από 3 000 τουριστικών καταλυμάτων και ξενοδοχείου σε τοποθεσία κοινοτικού ενδιαφέροντος, δίχως να πραγματοποιηθεί προηγουμένως μελέτη αξιολόγησης των επιπτώσεων.

Ο καταγγέλλων επισημαίνει ότι τα εν λόγω σχέδια θα έχουν σοβαρότατες επιπτώσεις στο περιβάλλον και θα προκαλέσουν την καταστροφή των οικολογικών ενδιαιτημάτων στην περιοχή αυτή. Καταγγέλλει επίσης ότι η κατασκευή του εν λόγω οικιστικού συγκροτήματος θα έχει σοβαρές αρνητικές επιπτώσεις σε μεγάλο αριθμό ειδών και οικολογικών ενδιαιτημάτων που προστατεύονται δυνάμει της οδηγίας 92/43/ΕΟΚ, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας.

Ως εκ τούτου η Επιτροπή απευθυνόμενη πρόσφατα στις ισπανικές αρχές ζήτησε τις παρατηρήσεις τους σε ό,τι αφορά τα γεγονότα που καταγγέλλονται και πλήρεις πληροφορίες για το ως άνω έργο.

Η Επιτροπή, ως θεματοφύλακας των συνθηκών, δεν θα διστάσει να λάβει κάθε απαραίτητο μέτρο ώστε να εξασφαλιστεί και εν προκειμένω η τήρηση της κοινοτικής νομοθεσίας.